Estrys

Aderyn dihediad buandroed o urdd y Struthioniformes yw'r estrys (Struthio camelus), sy'n fwyaf y byd. Mae'r oedolyn yn 2.5 medr o daldra ac mae'n pwyso 115 cilogram.Christopher Perrins, gol., The New Encyclopedia of Birds (Gwasg Prifysgol Rhydychen, 2004). Mae ganddo wddf noeth hir a choesau hir ac mae gan ei draed ddau fys. Mae'n methu hedfan ond mae'n gallu rhedeg yn gyflym iawn. Mae'r gwryw'n ddu gydag esgyll gwyn a chynffon wen; mae plu'r fenyw'n llwydfrown.Ian Sinclair a Peter Ryan, Birds of Africa South of the Sahara (Tref y Penrhyn: Struik, 2003).

Mae'r estrys yn bwydo ar weiriau, hadau, ffrwythau a dail. Fe'i ceir mewn safana a lled-anialwch yn Affrica. Ystyrir yr is-rywogaeth S. c. molybdophanes (estrys Somalia) o Gorn Affrica yn rhywogaeth wahanol gan rai tacsonomyddion.Kathryn Hennessey a Victoria Wiggins, gol., The Natural History Book (Llundain: Dorling Kindersley, 2010).

Cyfeiriadau

Dolenni allanol
 Internet Bird Collection: Ostrich 
 World Ostrich Association 

25-px|chwith|bawd|Ŵy estrys

Categori:Adar